**Loksa Linnavolikogu IX koosseisu 4. istungi eelnõud**

**Loksa Linnavolikogu istung toimub kolmapäeval, 13. detsembril 2017 Loksa Linnavalitsuse saalis Tallinna tn 45. Istungi algus kell 18.00.**

1. **Loksa linna 2017.a II lisaeelarve, 1. lugemine**

Algataja: Loksa Linnavalitsus

Kannab ette: linnapea

**Seletuskiri Loksa Linnavolikogu määruse eelnõu „Loksa linna 2017. aasta II lisaeelarve” juurde**

**Tulud**

Tulu liik 32 21 8 Muusikakooli töövihikute laekumiste suurendamine 10,00 eurot.

Tulu liik 32 25 3 avaliku tualeti kasutuse laekumiste suurendamine 200,00 eurot.

Tulu liik 35 00 00 02 Laekumised Haridus- ja Teadusministeeriumilt 3-7 aastastele lastele eesti keele õppe korraldamiseks 1 048,00 eurot.

Tulu liik 35 00 02 Laekumised valitsussektorisse kuuluvatelt avalik-õiguslikelt (Eesti Kooriühingult 300,00 eurot, Harjumaa Omavalitsuse Liidult geomeetria teemapäeva läbiviimiseks 350,00 eurot ja XXI üleriigilise etluskonkursi Koidulauliku valgel Harjumaa eelvoori läbiviimiseks 470,00 eurot.

Tulu liik 35 00 8 Laekumised muudelt residentidelt (Loksa linna aastavahetuse toetus) 1 500,00 eurot.

Tulu liik 38 82 Saastetasude laekumine 1,00 eurot.

Tulu liik 655 Intresside laekumine hoiustelt suurendamine 3,00 eurot.

Kulud

Tegevusala 01114 Reservfondi eelarve vahendite suurendamine 10 403,00 eurot.

Tegevusala 013301 MTÜ Arenduskoda liikmemaksude eelarve vahendite vähendamine 68,00 eurot.

Tegevusala 016002 Omavalitsuste liikmemaksude eelarve vahendite vähendamine 93,00 eurot.

Tegevusala 01700 Valitsussektori võla teenindamise eelarve vahendite vähendamine 4 000,00 eurot.

Tegevusala 04210 Maakorralduse eelarve vahendite vähendamine 2 150,00 eurot.

Tegevusala 06100 Elamumajanduse arendamise eelarve vahendite vähendamine 2 700,00 eurot.

Tegevusala 066051 Hulkuvate loomadega seotud tegevuseks suunatud eelarvesse 280,00 eurot.

Tegevusala 081090 Loksa linna ürituse eelarve vahendite suurendamine 3 000,00 eurot.

Tegevusala 08300 Ajaleht Loksa Elu eelarve vahendite suurendamine 3 000,00 eurot.

Tegevusala 091103 Ostetud lasteaia teenuste eelarve vahendite vähendamine 1 900,00 eurot.

Tegevusala 091108 Eesti keele õppe korraldamiseks lasteaias suunatud eelarvesse 1048,00 eurot.

Tegevusala 09213 Üldkeskhariduse otsekulude eelarve vahendite vähendamine 4 400,00 eurot.

Tegevusala 0922010 Loksa Gümnaasiumi KOV eelarve vahendite suurendamine 980,00 eurot.

Tegevusala 0922011 Loksa Gümnaasiumi eelarve vahendite suurendamine 5 000,00 eurot.

Tegevusala 092205 Ostetud hariduse teenuste eelarve vahendite suurendamine 1 400,00 eurot.

Tegevusala 09221 Täiskasvanute gümnaasiumide kaudsete kulude eelarve vahendite vähendamine 1 800,00 eurot.

Tegevusala 09510 Loksa Muusikakooli eelarve vahendite suurendamine 300,00 eurot.

Tegevusala 10200 Hooldekodud eakatele eelarve vahendite vähendamine 4 000,00 eurot.

Tegevusala 10400 Laste ja noorte sotsiaalhoolekandeasutuste eelarve vahendite vähendamine

1 500,00 eurot.

Koostas: Ljudmilla Tursk

(603 1253; ljudmilla.tursk@loksa.ee)

EELNÕU

Esitaja: Loksa Linnavalitsus

.2017 nr 1-9/............

**LOKSA LINNAVOLIKOGU**

**M Ä Ä R U S**

Loksa linn . detsember 2017 nr ....

Loksa linna 2017. aasta II lisaeelarve

Määrus kehtestatakse kohaliku omavalitsuse korralduse seaduse § 22 lg 1 p 1, kohaliku omavalitsuse üksuse finantsjuhtimise seaduse § 26 lg 1, lg 3, Loksa Linnavolikogu 04.10.2012 määruse nr 11 „Loksa linna eelarve koostamise, vastuvõtmise ja täitmise kord“ § 7, Loksa Linnavolikogu 20.03.2017 määruse nr 1 „Loksa linna 2017. aasta eelarve“ ja Loksa Linnavolikogu 14.09.2017 määruse nr 5 „Loksa linna 2017.aasta I lisaeelarve“ alusel.

**§ 1. Loksa linna 2017. aasta II lisaeelarve**

Võtta vastu Loksa linna 2017. aasta II lisaeelarve vastavalt määruse lisale:

1. põhitegevuse tulud kogumahus 3 879,00 eurot;
2. põhitegevuse kulud kogumahus 7 830,00 eurot;
3. investeerimistegevus summas 4 003,00 eurot;
4. finantseerimistegevus summas -52,00 eurot.

**§ 2. Rakendussätted**

1. Loksa Linnavalitsusel kinnitada alaeelarvete kulud majandusliku sisu järgi vastavalt klassifikaatorile.
2. Määrus jõustub kolmandal päeval peale Riigi Teatajas avaldamist.

Rein Heina

volikogu esimees

**Üldplaneeringute ja üldplaneeringut muutvate detailplaneeringute ülevaatus**

Algataja: Loksa Linnavalitsus

Kannab ette: linnapea

**Seletuskiri Loksa Linnavolikogu otsuse eelnõu „Loksa linna üldplaneeringute ja üldplaneeringut muutvate detailplaneeringute ülevaatus” juurde**

KOKS § 22 lg 2 kohaselt otsustab kohaliku omavalitsuse üksuse pädevusse antud küsimused kohaliku omavalitsuse üksuse nimel volikogu.

Omavalitsusüksusele pandud ruumilist planeerimise korraldamise kohustus tuleneb kohaliku omavalitsuse korralduse seaduse § 6 lõikest 1.

Ehitusseadustiku ja planeerimisseaduse rakendamise seaduse § 5 kohaselt vaatab kohaliku omavalitsuse üksus enne 01.07.2015 kehtestatud üldplaneeringud üle hiljemalt 2018. aasta 1. jaanuariks ja esitab maavanemale ülevaate ülevaatamise tulemuste kohta.

Lisaks planeerimisseaduses üldplaneeringu ülevaatamise kohta sätestatule esitatakse maavanemale ülevaade nimetatud üldplaneeringut muutvate detailplaneeringute kohta.

Loksa linna üldplaneering on kehtestatud Loksa linnavolikogu 14.05.2009 otsusega nr 38.

Ainus üldplaneeringut muutev detailplaneering on Mere 4 ja osaliselt Mere 14 detailplaneering, kehtestatud Loksa Linnavolikogu 24.08.2015 otsusega nr 23.

Mere 4 ja osaliselt Mere 14 detailplaneeringuga pole üldplaneeringut oluliselt muudetud ning see detailplaneering ei takista ka üldplaneeringu elluviimist.

Üldplaneering on asjakohane ning on ettepanek lugeda üldplaneering kehtivaks.

Villu Uett

linnaarhitekt-ehitusnõunik

villu.uett@loksa.ee

EELNÕU

Esitaja: Loksa Linnavalitsus

.12.2017 nr 1-9/.........

**LOKSA LINNAVOLIKOGU**

**OTSUS**

Loksa linn detsember 2017 nr

**Loksa linna üldplaneeringute ja üldplaneeringut**

**muutvate detailplaneeringute ülevaatus**

Kohaliku omavalitsuse korralduse seaduse § 6 lg 1, § 22 lg 2, ehitusseadustiku ja planeerimis-seaduse rakendamise seaduse § 5 alusel, Loksa Linnavolikogu, vaadanud üle Loksa linna üld-planeeringu (kehtestatud Loksa Linnavolikogu 14.05.2009 otsusega nr 38) ning Mere 4 ja osaliselt Mere 14 detailplaneeringu (kehtestatud Loksa Linnavolikogu 24.08.2015 otsusega nr 23) leidis, et Mere 4 ja osaliselt Mere 14 detailplaneeringuga pole üldplaneeringut oluliselt muudetud ning nimetatud planeering ei takista üldplaneeringu elluviimist. Üldplaneering on asjakohane ning kehtiv.

Võttes aluseks eeltoodu, Loksa Linnavolikogu

**o t s u s t a b :**

1. Jätta kehtima Loksa Linnavolikogu 14.05.2009 otsusega nr 38 kehtestatud Loksa linna üldplaneering, kuna see on terviklik ja elluviidav.
2. Jätta kehtima Loksa Linnavolikogu 24.08.2015 otsusega nr 23 kehtestatud Mere 4 ja osaliselt Mere 14 detailplaneering.
3. Otsus edastada Harju maavanemale.
4. Otsus jõustub teatavakstegemisel.
5. Loksa Linnakantseleil avalikustada otsus Loksa linna põhimääruse § 9 lõikes 1 sätestatud korras.
6. Otsust on võimalik vaidlustada Tallinna Halduskohtus (Pärnu mnt 7, Tallinn 15082) 30 päeva jooksul arvates teatavakstegemisest.

Rein Heina

Volikogu esimees